ועדת הכספים, כנסת 22, פרוטוקול מספר 42, 2019-12-31 12:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בבקשות הרוויזיה.

טמיר כהן: מספר פנייה לוועדה 373-376, 386, של משרד האוצר.

טמיר כהן: הרוויזיה הוגשה על ידי חבר הכנסת עודד פורר.

משה גפני: זו רוויזיה של חבר הכנסת עודד פורר על משרד האוצר.

משה גפני: מיקי לוי לא פה?

משה גפני: הוא אמר לי אתמול שהוא רוצה להוריד את הרוויזיה הזאת.

אחמד טיבי: הוא תיאם איתי את ההורדה של הרוויזיה על חינוך.

אחמד טיבי: אני אסביר.

ינון אזולאי: חינוך, אני הסרתי אותה.

טמיר כהן: כולם הסירו.

משה גפני: יש רוויזיה על הנושא של רשות המסים, שאמרו שזה יפגע באנשים, רוויזיה של עודד פורר.

משה גפני: צריך להוריד את זה, נכון?

אחמד טיבי: או להצביע.

משה גפני: להצביע.

משה גפני: אין דרך אחרת, הוא לא פה.

ינון אזולאי: הרב גפני, אולי אתה רוצה להמתין שנראה.

ינון אזולאי: האוצר הרי מביא לנו פניות ברגע האחרון.

משה גפני: המדינה ממשיכה להתנהל מבחינתי רגיל.

משה גפני: מי בעד אישור הרוויזיה, ירים את ידו.

משה גפני: מי נגד?

משה גפני: הרוויזיה לא אושרה.

משה גפני: הרוויזיה לא התקבלה.

טמיר כהן: יש עוד רוויזיה על הודעה תקציבית מס' 08015, משרד המשפטים, של חבר הכנסת אחמד טיבי.

אחמד טיבי: תודה, אדוני, אני רוצה להבהיר בשם הרשימה המשותפת, חברי ווליד ואני.

אחמד טיבי: היות והישיבה התקיימה, והתהליך הותנע, ואנחנו אמרנו מלכתחילה שמטרת הרוויזיה היא התנעת התהליך וקיום הישיבה, אז אנחנו מסירים את הרוויזיה.

משה גפני: תודה רבה.

משה גפני: היגיון רב.

משה גפני: תודה רבה ואנחנו נצטרך להמשיך בעניין הזה.

אחמד טיבי: נחכה לקביעת הישיבה הבאה.

משה גפני: בסדר, הישיבה הבאה תבוא אחרי כמה דיונים שאנחנו נקיים גם עם השר, כי אחרת זו סתם תהיה אמירת סרק.

אחמד טיבי: בהחלט.

טמיר כהן: סיימנו עם הרוויזיות.

משה גפני: יש חינוך, לא?

טמיר כהן: לא.

טמיר כהן: כולם הסירו.

משה גפני: הייתה רוויזיה שלך ושל מיקי לוי על חינוך.

אחמד טיבי: לגבי חינוך, מנכ"ל משרד החינוך שוחח איתי אתמול.

אחמד טיבי: תתקיים פגישה בינינו, בין הרשימה המשותפת למנכ"ל משרד החינוך, ועל כן אני מסיר את הרוויזיה יחד עם חברי, חבר הכנסת מיקי לוי, בתיאום של שנינו.

משה גפני: בסדר, אז אין רוויזיות.

אחמד טיבי: אין רוויזיה.

טמיר כהן: הם הסירו את הרוויזיה הזאת כבר אתמול.

אחמד טיבי: באופן רשמי בוועדה.

משה גפני: תגיד את מספר הפנייה.

טמיר כהן: 453-458.

משה גפני: אנחנו עוברים לפניות.

משה גפני: פנייה 392, המשרד לביטחון פנים.

משה גפני: בבקשה.

יונתן פלורסהים: יונתן פלורסהים, אגף תקציבים.

יונתן פלורסהים: כמו שהסברתי אתמול, מדובר בפנייה יחסית טכנית של העברת 27 שיאי כוח אדם ל-324 חודשי עבודה, בהתאם לאישור נציבות שירות המדינה.

משה גפני: יש שאלות?

איתן גינזבורג: אני לא חושב שאנחנו צריכים לאשר העברות של תקני שיא ל-25 משרות אמון בלשכת השר.

משה גפני: אבל דיברנו על זה.

משה גפני: אמרנו שלא, שאלה רק דברים שמעבירים אותם לשעות במקום משרה.

משה גפני: לא מביאים אנשים חדשים.

איתן גינזבורג: לוקחים את זה מתקנים.

יונתן פלורסהים: אני מחדד – לא לוקחים את זה מתקנים.

יונתן פלורסהים: אלה משרות אמון.

משה גפני: אתה יכול להסביר כדי שכולנו נבין, גם מי שלא אינטליגנט, כמוני?

ינון אזולאי: אני אפרט את השאלה, אולי זה יהיה יותר קל.

ינון אזולאי: הרי לשכת שר מחזיקה בערך שישה או שבעה תקני משרות אמון.

ינון אזולאי: הוא מחזיק פה שני משרדים, אז תסביר להם.

יונתן פלורסהים: כפי שהסברתי, מדובר ב-25 משרות אמון ללשכת השר וללשכת המנכ"ל.

יונתן פלורסהים: מנכ"ל משרד הוא גם משרת אמון לצורך העניין – זה כולל את המזכירות, זה כולל נהג, זה כולל את כל העוזרים.

יונתן פלורסהים: השר לביטחון פנים, יש לו קצת יותר משרות אמון משר רגיל כי הוא אחראי על שני משרדים.

יונתן פלורסהים: לא מדובר במשרות רגילות שעוברות למשרות אמון.

יונתן פלורסהים: מדובר על הסדרה של המשרות הקיימות, הסדרה בלבד.

משה גפני: שמעת?

משה גפני: זאת משרה שקיימת, לא מוסיפים עכשיו.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: אושר.

משה גפני: הפנייה אושרה.

אחמד טיבי: רוויזיה על ביטחון פנים.

משה גפני: הפנייה אושרה ויש רוויזיה.

משה גפני: פנייה מס' 459 – פיתוח המשרד לביטחון פנים.

משה גפני: זה הקמת תחנות.

ינון אזולאי: הרב גפני, אמרו שאתה היום מנכ"ל המדינה.

ינון אזולאי: נראה לי שאחמד טיבי מנכ"ל המדינה ברגעים אלה, לא?

ינון אזולאי: הוא מגיש רוויזיות, הולך, חוזר.

משה גפני: מה להגיד לו?

משה גפני: לא חשוב, לא נגיד.

אחמד טיבי: אני מכחיש את הדברים.

משה גפני: רבותי, 459, פיתוח המשרד לביטחון פנים.

משה גפני: בבקשה.

משה ארבל: אני מבקש, אדוני היושב-ראש, להתנצל בפני חברי ד"ר טיבי.

משה ארבל: הוא כנראה נפגע מדבריי אתמול ואני מנצל את הבמה החשובה הזאת להתנצל.

אחמד טיבי: תודה רבה, אני מעריך את זה מאוד.

משה גפני: מה עשית לו?

אחמד טיבי: הוא לא עשה משהו אישי נגדי.

אחמד טיבי: כשהערתי לקבוצה של גזענים, הוא העיר הערה לא במקום.

ינון אזולאי: אני מציע שהוועדה תהיה מלאה כמו אתמול ואז הוא יתנצל.

אחמד טיבי: לא.

אחמד טיבי: ההתנצלות התקבלה.

אחמד טיבי: קיבלתי.

אחמד טיבי: אני גם מעריך אותו.

משה גפני: פנייה 459.

יונתן פלורסהים: הפנייה נועדה להגדלת הרשאה להתחייב במשטרת ישראל, בסך 41 מיליון שקלים, לשם פינוי בסיס מג"ב אייל שנופל בקו תשתית של רכבת ישראל.

יונתן פלורסהים: ההרשאה ניתנת עכשיו, המזומן יינתן על ידי נתיבי ישראל.

משה גפני: לא הבנתי.

משה גפני: מה אתם הולכים לעשות?

יונתן פלורסהים: מפנים בסיס של מג"ב שנמצא בתוואי של רכבת ישראל.

משה גפני: איפה?

יונתן פלורסהים: אייל זה אזור השרון, צפונית לכפר סבא.

יונתן פלורסהים: יש סיכום לפי החלטת ממשלה שמפנים את הבסיס הזה.

יונתן פלורסהים: כרגע אנחנו רוצים לתת הרשאה להתחייב, והמזומן יגיע במהלך 2020 מנתיבי ישראל או מרכבת ישראל.

משה גפני: הבנתי.

משה גפני: שאלות.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפנייה אושרה.

משה גפני: מס' פנייה לוועדה 460 – המשרד לביטחון פנים.

יונתן פלורסהים: יונתן פלורסהים, אגף תקציבים.

יונתן פלורסהים: הפנייה נועדה לתקצב סך של 70 מיליוני שקלים בתקציב הפניות של משטרת ישראל.

יונתן פלורסהים: התקציב מועבר מגמלאות של משטרת ישראל.

יונתן פלורסהים: התקציב של גמלאות היה ביתר לפי הערכות.

משה גפני: בגמלאות איפה?

יונתן פלורסהים: במשטרת ישראל.

יונתן פלורסהים: לקראת סוף שנה עדכנו את התחזית.

יונתן פלורסהים: אנחנו יודעים להגיד מה יהיה התשלום.

משה גפני: לא הבנתי.

משה גפני: שוטר במשטרת ישראל שמגיע לו גמלאות.

יונתן פלורסהים: מקבל הכול.

משה גפני: והוא עובר לאן?

יונתן פלורסהים: אני אחדד.

יונתן פלורסהים: בתחילת שנה אנחנו מבצעים הערכה מה יהיה תקציב הגמלאות.

יונתן פלורסהים: דובר על סך של כ-3 מיליארד שקלים במשטרת ישראל.

יונתן פלורסהים: לקראת סוף השנה אחרי שמבוצעים רוב התשלומים בפועל אנחנו יודעים לעדכן את התחזית הזאת.

יונתן פלורסהים: בתחילת שנה תקצבנו 70 מיליון שקלים ביתר, ולכן אנחנו מבקשים להעביר אותם מהגמלאות לקניות במשטרת ישראל.

משה גפני: אוקיי.

משה גפני: שאלות.

משה גפני: מי בעד הפנייה, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפנייה אושרה.

משה גפני: 461 עד 469 – בחירות ומימון מפלגות.

ביאן ותד: ביאן ותד, אגף תקציבים.

משה גפני: אני רוצה לדעת כמה עולות לנו הבחירות.

משה גפני: חשוב לדעת.

מיכאל מלכיאלי: ובגלל מי.

משה גפני: בגלל מי אני אגיד.

אם אפשר תרגום לרוסית.

משה גפני: אני מבקש לדעת כמה זה מימון הבחירות.

משה גפני: אם את יכולה להסביר מה יש בפנייה ולהגיד באופן כללי כמה עולה לנו הבחירות.

ביאן ותד: הפנייה התקציבית נועדה לתקצב סך של 253,082 אלפי שקלים בהוצאה עבור מימון מפלגות לבחירות לכנסת ה-22, הלוואות למפלגות בבחירות לכנסת ה-21 וה-22, וסך של 50 מיליוני שקלים בהרשאה להתחייב לוועדת הבחירות לצורך היערכות לבחירות לכנסת ה-23.

משה גפני: אוקיי.

משה גפני: כמה יעלו לנו הבחירות?

ביאן ותד: בבחירות לכנסת ה-22, הבחירות עלו למדינה – כולל ההלוואות – יותר מ-600 מיליון שקלים; הבחירות לכנסת ה-21 עלו למדינה גם 620 מיליון שקל, כולל ההלוואות.

ביאן ותד: עכשיו עבר תיקון חוק, הבחירות הולכות להתייקר בעוד 63 מיליון שקלים בגלל השינויים שנעשו בעת התפזרות הכנסת.

משה גפני: גם ישראל ביתנו משלמת את התוספת?

ינון אזולאי: מקבלת, אתה מתכוון.

ביאן ותד: תיקון החקיקה חל על כולם.

ינון אזולאי: מה שהיושב-ראש שואל אם הם הודיעו שהם לא לוקחים.

ביאן ותד: זה תלוי באיזה נושא, אם זה הלוואות או אם זה מימון מפלגות.

ינון אזולאי: מדברים על המימון.

ביאן ותד: מימון מפלגות הם יקבלו כי זה העלאת יחידת המימון.

משה גפני: זאת אומרת, הבחירות יעלו לנו - - -

איתן גינזבורג: 620 מיליון שקלים.

משה גפני: לא.

משה גפני: יותר.

משה גפני: היא אמרה שיש תוספת של 60 מיליון.

משה גפני: כמה יעלה לנו?

ביאן ותד: יש את ה-330 מיליון שקל, שזה ועדת הבחירות.

ביאן ותד: נוסיף לזה מימון מפלגות, שזה עכשיו 253 במקום - - -

משה גפני: בסך הכול הכללי, כמה כסף עולות לנו הבחירות?

ביאן ותד: 583 מיליון שקלים, לא כולל הלוואות.

משה גפני: עם ההלוואות, כמה?

ביאן ותד: עכשיו, בגלל תיקון החקיקה המפלגות לא יכולות לקחת הלוואות.

ביאן ותד: הן לקחו כבר בכנסת ה-21 וב-22 סך של 202 מיליון שקלים.

ינון אזולאי: עכשיו מי שרוצה לא יכול לקבל הלוואה מהמפלגות?

ביאן ותד: בהתאם לחוק ותיקון החקיקה שעבר, למפלגות מתאפשר לקחת הלוואות אחר ההתפזרות בעוד עשרה ימים, למרות שבחוק הרגיל זה לא היה מתאפשר.

ביאן ותד: ניתנה הזדמנות למפלגות.

ביאן ותד: המפלגות סך הכול ניצלו 202 מיליון שקלים.

משה גפני: שאלות.

משה גפני: בבקשה, חבר הכנסת ארבל.

משה ארבל: הבהרה.

משה ארבל: מדובר על עלות ישירה, לא על עלות עקיפה למשק כולו.

משה ארבל: כדאי שייאמר לפרוטוקול.

ביאן ותד: נכון.

ביאן ותד: זה לא מתייחס לאובדן תוצר בעקבות הבחירות וביום השבתון.

משה גפני: לפני שנכנסתי לישיבה קיבלתי מכתב ששלחו אלי בעלי עסקים פרטיים, הם אומרים: אתם החלטתם ללכת לבחירות, אנחנו צריכים לממן יום?

מיכאל מלכיאלי: צודקים מיליון אחוז.

ינון אזולאי: בכמה מדובר, המימון שלהם?

משה גפני: הרבה כסף.

משה גפני: בפעם השלישית הם משלמים יום חופש.

או 200%.

משה גפני: או 200%.

משה גפני: יש לך משהו לומר בעניין הזה?

ביאן ותד: זה חוק.

ביאן ותד: יום שבתון קבוע בחוק, וזה חל גם על הממשלה וחל גם על עסקים.

ינון אזולאי: כמה מקבלים היום על כל מנדט?

ביאן ותד: לפני תיקון החקיקה זה 1.384 מיליון.

ינון אזולאי: ואחרי?

ביאן ותד: אחרי כן זה עלה ב-32%.

ביאן ותד: זה עלה בשני חלקים.

ביאן ותד: עלה החלק של עלות יחידת מימון, וגם החלק שהם נותנים - במקום לתת למפלגה אחת הם נותנים למפלגה וחצי, סך הכול 63 מיליון שקלים.

משה גפני: רבותיי, מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפניות אושרו.

משה גפני: 470 עד 472 – ניצולי שואה.

משה גפני: בבקשה.

אורלי ליימן עיני: אורלי ליימן עיני, אגף תקציבים, משרד האוצר.

אורלי ליימן עיני: הבקשה התקציבית נועדה לתקצב 39,806 אלפי שקלים במזומן עבור קצבאות ומענקים לניצולי שואה בהתאם לביצוע בשנת 2018.

איתן גינזבורג: מה זה 10 מיליון שקלים שמותנים בהכנסה?

אורלי ליימן עיני: זו הוצאה שמותנית בהכנסה.

איתן גינזבורג: איזו הכנסה ואיזו הוצאה?

איתן גינזבורג: הוצאה עבור מה, והכנסה מאיפה?

אורלי ליימן עיני: אני יכולה לבדוק.

איתן גינזבורג: אז בואי נבדוק.

משה גפני: כמה זה?

משה גפני: 39 מיליון.

איתן גינזבורג: 39 מיליון, אבל מתוכם 10 מיליון - - -

משה גפני: למה זה מיועד, את יכולה לפרט?

אורלי ליימן עיני: זה מיועד לקצבאות ומענקים לניצולי שואה.

שגית אפיק: למה זה מגיע רק עכשיו?

שגית אפיק: אין חוק לניצולי שואה שהם זכאים לכסף הזה?

שגית אפיק: למה זה צריך להגיע ב-31 בדצמבר?

אורלי ליימן עיני: זה מיועד בעיקר לניצולים הזכאים לקצבה חודשית, זה בגלל שיש כניסה של ניצולים חדשים לקצבה ובגלל עלייה - - -

ינון אזולאי: השאלה הייתה למה ב-31.

אחמד טיבי: למה דווקא היום?

את קיבלת תשובה.

שגית אפיק: אני לא קיבלתי כי יש חוק לניצולי שואה.

שגית אפיק: הם זכאים לקצבה הזאת מכוח החוק, זה דבר שהיה ידוע.

למה זה לא הולך באופן רוטיני?

אורלי ליימן עיני: שוב אני אגיד.

אורלי ליימן עיני: הייתה כניסה של ניצולים חדשים.

משה גפני: לא, את לא צריכה לחזור פעם שנייה על דבר שלא עונה על השאלה.

משה גפני: מה שכולם שואלים, השאלה היא מה ששגית שאלה, מה שאנחנו כולנו תמהים בינינו לבין עצמנו ואנחנו לא מעזים לשאול כי מדובר בניצולי שואה, אבל ניצולי שואה זה חוק, אנחנו העברנו את זה פה.

משה גפני: לפני חודשיים ידעתם שזה יקרה.

משה גפני: גם החדשים, אנחנו יודעים פחות או יותר, לא היום, להביא את זה ביום האחרון, בלילה לפני ה-31?

משה גפני: למה?

משה גפני: אתם מעמידים אותנו במצב לא בסדר.

משה גפני: למה זה קורה?

משה גפני: אם חסרים לכם אנשים באגף התקציבים, אנחנו יכולים לתרום כמה, שיתנדבו.

ינון אזולאי: את אומרת שבגלל שהגיעו ניצולי שואה חדשים, מגיעה להם קצבה.

ינון אזולאי: כמה מתוכם נפטרו?

ינון אזולאי: אולי אתם מחכים שיהיה יותר חיסכון – סליחה, אבל זה פשוט מזעזע.

משה גפני: שאלה קשה, השאלה הזאת.

משה גפני: זה לא בסדר.

משה גפני: מה שאנחנו כולנו אומרים – תעבירי לממונים שלך – אנחנו לא מסכימים יותר לדבר הזה, זה מעמיד אותנו במצב בלתי אפשרי.

משה גפני: אנחנו לא יכולים ללכת נגד ניצולי שואה.

יונתן פלורסהים: קיבלנו הבהרות, אנחנו נתייחס.

משה גפני: בבקשה, הבהרות.

משה גפני: אם אפשר רק לא לדבר שטויות כי אנחנו נתעצבן.

אורלי ליימן עיני: בעקבות פרויקט מיצוי זכויות ההוצאות בסעיף 25, שהיה גבוה מהצפוי השנה, מועברת הפנייה התקציבית כעת.

משה גפני: ממתי אתם יודעים שיש העברה?

אורלי ליימן עיני: בכל מקרה, במקביל הדבר לא מנע את המשך התשלומים שמחויב על פי חוק.

משה גפני: אני לא יודע מי יהיה יושב-ראש הוועדה בשנה הבאה ואני לא יודע מה יקרה פה מבחינה פוליטית וציבורית.

משה גפני: לא יקרה יותר מה שקרה בשבועות האלה, אני מתחייב לזה.

משה גפני: מספיק.

אחמד טיבי: אין מצב שאתה לא יושב-ראש הוועדה.

משה גפני: בסדר, לא משנה.

משה גפני: זה לא יהיה יותר.

משה גפני: תשמרו את כל ההעברות – שלי יש בזה איזשהו אינטרס כזה או אחר – כדי שאני אוכל להביא.

משה גפני: אני לא אביא יותר.

איתן גינזבורג: כבוד היושב-ראש, יש לי עוד שתי שאלות.

איתן גינזבורג: 10 מיליון שקלים מותנים בהכנסות.

משה גפני: זו השאלה?

שגית אפיק: איזה הכנסות יש?

איתן גינזבורג: איזה הכנסות?

איתן גינזבורג: אם יגידו הכנסות, 10 מיליון שקל יועברו למי?

איתן גינזבורג: למה?

איתן גינזבורג: לאיזו מטרה?

אורלי ליימן עיני: מתקבלות הכנסות מוועידת התביעות העולמית עבור שירותי סיעוד לניצולי שואה.

אורלי ליימן עיני: מתקבלת הכנסה מהם וזה מוצא עבור שירותי סיעוד לניצולי שואה.

איתן גינזבורג: כלומר, אם לא תהיה הכנסה, לא ישולמו הכספים האלה לאותם צדדים?

אורלי ליימן עיני: ספציפית, הסכום שמופיע בפנייה בהוצאה להתחייב, המשמעות היא שזאת הוצאה כנגד הכנסה, הוצאה מותנית בהכנסה.

משה גפני: זה נכון.

משה גפני: רק שתדעו – אני רואה שאתם פועלים יחד – כל הזמן מאיימים עלינו שסוגרים את המחשבים, והחשבים.

משה גפני: למה הם צריכים להיות תלויים בזה?

משה גפני: ניצולי השואה צריכים לחיות בפחד אם סוגרים את המחשב או לא סוגרים את המחשב.

משה גפני: למה זה צריך לקרות?

משה גפני: מי בעד הפניות בנושא ניצולי שואה, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפניות אושרו.

משה גפני: יש פה עוד ארבע פניות.

משה גפני: כתבו לי עכשיו מוועדת ההסכמות – גם חבר הכנסת מיקי זוהר וגם חבר הכנסת אבי ניסנקורן – שהם מאשרים את זה.

משה גפני: אני רוצה להגיד לכם שאני חשבתי לא להביא את זה מכיוון שבכל אופן, אנחנו נמצאים במצב בלתי אפשרי במציאות הזאת שבה כל כך הרבה זמן אנחנו נמצאים ערב בחירות ואנחנו נמצאים במצב שבו זה יכול להיסחב בלי שאנחנו נוכל לטפל בעניין הזה – אנשים יסבלו, יהיו חלק שלא יקבלו משכורות.

משה גפני: המציאות הזאת שאנחנו נמצאים כבר ביום האחרון, כל המציאות הזאת שאנחנו חיים בה וכולם אומרים שצריך לאשר את זה, אני מודיע מה שאמרתי קודם, זו תהיה פעם אחרונה.

משה גפני: ככל שזה יהיה תלוי בי, לא יביאו דברים כאלה ביום האחרון.

משה גפני: זה לא יכול להיות, זה בניגוד לנוהל, ואני מבקש על ההחלטה של ועדת ההסכמות להצביע.

משה גפני: ועדת ההסכמות מבקשת להביא את ארבע הפניות האלה.

משה גפני: מי בעד הבקשה של ועדת ההסכמות, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הבקשה של ועדת ההסכמות אושרה, ואני חוזר ואומר.

אחמד טיבי: אין רוויזיה.

משה גפני: תודה.

משה גפני: זה לא יהיה יותר.

משה גפני: זה לא יהיה יותר, מספיק.

משה גפני: זה חד-פעמי, מספיק עם ההתנהלות הזאת.

ינון אזולאי: אם יגיעו מחר עוד, אנחנו לא נסכים.

משה גפני: מחר לא יגיע, אבל יגיע בשנה הבאה.

משה גפני: הם פשוט עושים צחוק מהכנסת.

אחמד טיבי: אני לא אתן שתעביר את זה עוד פעם.

משה גפני: מספר פנייה לוועדה 474 עד 475 – חינוך.

משה גפני: בבקשה.

אורלי ליימן עיני: אורלי ליימן עיני, אגף תקציבים, משרד האוצר.

אורלי ליימן עיני: הפנייה נועדה להעביר סכום של 8,104 אלפי שקלים.

משה גפני: שהיה צריך להעביר לפני שנה.

אורלי ליימן עיני: 8,104 אלפי שקלים עבור יישום הסכמים קואליציוניים בעלי משמעות תקציבית, בהתאם להחלטת ממשלה מספר 1908 מיום ה-16 באוגוסט 2016.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפנייה אושרה.

משה גפני: פנייה 476.

אורלי ליימן עיני: הפנייה נועדה להעביר סך של 17 מיליון שקלים עבור יישום הסכמים קואליציוניים בעלי משמעות תקציבית בהרשאה להתחייב.

משה גפני: פיתוח חינוך.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפניות אושרו.

משה גפני: פנייה 478 – פיתוח הנגב והגליל.

משה גפני: בבקשה.

ביאן ותד: ביאן ותד, אגף תקציבים.

ביאן ותד: הפנייה התקציבית נועדה לתקצב סך של 12 מיליון בהוצאה וגם בהרשאה להתחייב לתגבור פעילות של פארקים וגנים מדעיים ולצורך יישום הסכמים קואליציוניים ותיקוני החלטת ממשלה בנושא הזה.

משה גפני: יפה.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפניות אושרו.

טמיר כהן: עמ' 11.

משה גפני: 479 עד 485 – תחבורה.

משה גפני: בבקשה.

אריאל הבר: אריאל הבר, אגף תקציבים.

אריאל הבר: הפנייה נועדה לתקצוב סכום של 101,457 אלפי שקלים במזומן עבור פרויקט הרחבת כביש 6 במקטע יקנעם סומך, בהתאם לקצב הביצוע בפועל.

משה גפני: יפה.

משה גפני: מי בעד הפניות, ירים את ידו.

משה גפני: מי נגד?

משה גפני: מי נמנע?

משה גפני: אושר.

משה גפני: הפניות אושרו.

טמיר כהן: יש לנו עוד שלוש הודעות בחוברת נפרדת.

משה גפני: יש פה שלושה עודפים של האוצר.

משה גפני: בקשה מס' 05-022, של משרד האוצר.

אורי דביר: אורי דביר, אגף תקציבים.

אורי דביר: הפנייה נועדה להעברת עודפים בסך 700 מיליוני שקלים משנת 2018 לשנת 2019, למשרד האוצר.

אורי דביר: עיקר העודפים מיועדים לפעולות הרכש של מינהל הרכב הממשלתי ולפעולותיה של רשות המסים.

משה גפני: מה אתם אומרים?

שי ליפשיץ: מה עם החינוך המיוחד?

משה גפני: תעשה לי טובה.

משה גפני: יש למישהו משהו להגיד בעניין הזה, אחרת אני עובר להצבעה.

קריאה: על איזה משרד?

משה גפני: משרד האוצר.

שי ליפשיץ: אולי פעם אחת נלמד את האוצר - - -

אחמד טיבי: מה ההעברה בדיוק?

משה גפני: העברה כללית של האוצר.

אורי דביר: זה העברת עודפים משנה שעברה לפעולות של מינהל הרכב, לפעולות של רשות המסים.

שי ליפשיץ: - - - שלא מעבירים.

שי ליפשיץ: זה 800 מיליון כמעט.

טמיר כהן: 70 מיליון.

טמיר כהן: לא 700 מיליון.

אורי דביר: זה 70 מיליון.

אורי דביר: אמרתי 70.

טמיר כהן: אמרת 700.

אורי דביר: זו טעות, סליחה.

אורי דביר: זה 70.

אחמד טיבי: אני מבקש לא להעביר את ההעברה.

שי ליפשיץ: כן.

שי ליפשיץ: גם אנחנו.

משה גפני: אני מבקש להפסיק שם.

משה גפני: באמת, זה לא הייד פארק שכל אחד אומר את דעתו, עם כל הכבוד.

אחמד טיבי: רק חברי כנסת מדברים.

אחמד טיבי: אני מבקש לא להעביר.

מיכאל מלכיאלי: אני רוצה לשמוע מה דעת החברים בעניין.

אחמד טיבי: דעתך שונה משלי?

מיכאל מלכיאלי: אתה רוצה פעם ראשונה ליצור תקדים?

מיכאל מלכיאלי: אורי, אני חושב שמשרד האוצר – לא אתה באופן אישי אבל נציגים שישבו כאן – שיקרו לנו פעם אחר פעם.

מיכאל מלכיאלי: צריך להגיד את האמת.

מיכאל מלכיאלי: ישבו כאן ושיקרו לנו כבר שנתיים על הסיפור הזה של ילדי החינוך המיוחד, ואחרי שכתבו לנו, הלכו לבית משפט ואמרו דברים אחרים.

מיכאל מלכיאלי: אני לא מתלהב להעביר את זה.

מיכאל מלכיאלי: באמת.

אורי דביר: בסוף מדובר בעודפים בעיקר - - -

מיכאל מלכיאלי: בסוף מדובר בילדי חינוך מיוחד.

חוה אתי עטייה: אנחנו מעכבים.

אחמד טיבי: 70 מיליון שקל, לא הרבה.

שי ליפשיץ: שייתנו גם את ה-35 מיליון ונפתור את הבעיה.

שירלי אביבי: שירלי אביבי, רשות המסים.

שירלי אביבי: אני רוצה להתייחס לעניין העודפים המחויבים שכרגע נדונים בפנייה.

שירלי אביבי: מדובר בעודפים שאנחנו התחייבנו עבורם בשנת 2018, התחייבנו עבורם ואנחנו רק עכשיו מבצעים את כל התהליכים כדי לאשר אותם סופית.

שירלי אביבי: עקרונית, העודפים האלה כבר מומשו.

ינון אזולאי: אם אנחנו לא מאשרים, מה זה אומר?

ינון אזולאי: כלומר, חשבתם שתבואו לוועדה וחותמת גומי תאשר לכם?

ינון אזולאי: סתם, לדעת.

אורי דביר: לא.

אורי דביר: העודפים, התחייבו עליהם.

מיכאל מלכיאלי: לי יש הצעה.

מיכאל מלכיאלי: בואו נעביר את זה, אבל קודם כול תשמעו את ההורים, כשלא מעבירים להם מה קורה בתוך הבית שלהם.

שירלי אביבי: העודפים האלה, מדובר על תוכניות עבודה שהיו ב-2018 - - -

אורי דביר: התחייבו עליהן.

אורי דביר: אי אפשר לממש את התוכניות האלה.

קריאות: - - -

מיכאל מלכיאלי: אני לא יכול להסתכל בעיניים של ההורים, להגיד להם לא יכולנו.

שירלי אביבי: אבל התוכניות האלה, כבר התחייבנו עליהן.

מיכאל מלכיאלי: גם אתם התחייבתם להם.

קריאות: - - -

אורי דביר: בסוף, יש פה פנייה שנועדה לעודפים של מינהל הרכב ושל רשות המסים.

שירלי אביבי: ברצוני לפרט מה כוללים העודפים האלה.

שירלי אביבי: העודפים האלה כוללים את כל מה שהיינו צריכים להעביר בנושא של קרן פיצויים, מס הכנסה שלילי.

שירלי אביבי: כל הדברים האלה הם בתוך העודפים המחויבים האלה.

ינון אזולאי: קרן פיצויים כבר יש בפנייה אחרת, היום הצבענו על הרוויזיה שלה.

שירלי אביבי: של 2019.

שירלי אביבי: אנחנו מדברים על 2018, זה העניין.

ינון אזולאי: אנחנו מבינים, אבל למה אנחנו לא מקבלים?

קריאות: - - -

איתן גינזבורג: אפשר לפצל?

איתן גינזבורג: לאשר רק את רשות המסים, 30 מיליון.

שירלי אביבי: אי אפשר, זו פנייה אחת.

מיכאל מלכיאלי: תחזרו עם זה מפוצל.

שירלי אביבי: אי אפשר.

ינון אזולאי: אני אזכיר לכם שאת מטוס ראש הממשלה פיצלתם בדקה וחצי.

מיכאל מלכיאלי: מה אי אפשר?

מיכאל מלכיאלי: כשאתם רוצים אתם יודעים לפצל.

אורי דביר: זו פניית עודפים.

אורי דביר: הפנייה היא להעביר את כל העודפים.

אחמד טיבי: אתמול פיצלו.

מיכאל מלכיאלי: מפלגות מתפצלות כאן ומתחברות.

מיכאל מלכיאלי: את זה אתם לא יודעים לפצל?

קריאות: - - -

משה גפני: אני, אין לי עמדה בעניין הזה.

משה גפני: אם אתם אומרים לא להעביר, אני לא מעביר את האוצר בכלל.

חוה אתי עטייה: נשים את זה בצד.

משה גפני: אני מסכים לא להעביר את האוצר אבל זה תלוי בחברים.

משה גפני: מה שהחברים יגידו.

חוה אתי עטייה: אנחנו לא מעבירים.

משה גפני: אם החברים יגידו להצביע בעד, נצביע בעד.

אחמד טיבי: אני מעריך מאוד את השיקול הדמוקרטי של יושב-ראש הוועדה.

אחמד טיבי: מאוד.

חוה אתי עטייה: הוא איתנו, ואנחנו לא מעבירים היום.

אחמד טיבי: ולכן, אם יש רוב אז לא מעבירים.

מיכאל מלכיאלי: המס הכנסה השלילי הזה, אם אנחנו לא נעביר אותו עכשיו, הוא לא יגיע לזכאים?

ינון אזולאי: לא.

ינון אזולאי: הם אומרים לך שכבר הגיע.

אורי דביר: לא.

אורי דביר: הם התחייבו.

אורי דביר: הכסף לא הגיע בפועל.

אורי דביר: חבר הכנסת מלכיאלי, הוא לא הגיע בפועל.

אחמד טיבי: בוא נעבור, אדוני - - -

משה גפני: זה הכול אוצר עכשיו.

משה גפני: אם כן, אני סוגר את הישיבה.

איתן גינזבורג: אני רוצה להבין.

איתן גינזבורג: יש פה שתי בקשות.

איתן גינזבורג: יש בקשה 22 ובקשה 24, והן נראות לי די זהות.

איתן גינזבורג: מישהו יכול להסביר לי מה ההבדל ביניהן?

אורי דביר: יש על שולחן הוועדה שלוש פניות עודפים שמיועדים לסעיף 05, שכולל בו את משרד האוצר ורשות המסים.

אורי דביר: העודפים הועברו השנה בכמה פניות ולכן מדובר בכמה פניות עודפים שעומדות לפני הוועדה.

כמה סך הכול?

איתן גינזבורג: אני עכשיו שאלתי שאלה אחרת.

משה גפני: יעקב, הוא שאל שאלה אחרת, למה יש שתי פניות.

משה גפני: זה נראה אותו דבר.

איתן גינזבורג: בבקשה 22 יש 70 מיליון שקלים, קצת יותר, שאתם מבקשים להעביר מ-2018 ל-2019.

אורי דביר: נכון.

איתן גינזבורג: בבקשה 24 בדיוק אותו סכום לאותן מטרות.

אורי דביר: העודפים הועברו השנה בשלוש מנות.

אורי דביר: זה מנה אחת ואז עוד מנה בעודפים.

איתן גינזבורג: בדיוק אותם סכומים, לאותן מטרות?

אורי דביר: 10% מכלל העודפים.

משה גפני: עם כל הכבוד, אני אסביר לו את מה שאתם לא מתכוונים להגיד.

משה גפני: הם מחלקים את העודפים למשרדים לכמה חלקים.

משה גפני: יש פה 10% ועוד 10%, שזה בעצם אותו דבר, זה כתוב מילה במילה.

משה גפני: אבל, הם באים לחשב של המשרד או למנכ"ל המשרד והם אומרים לו – לא חשוב מה הם אומרים לו – אבל הם מעבירים לו את הפנייה השנייה, עוד 10%, בעוד פנייה.

משה גפני: ומכאן ואילך יש כל מיני שיחות שלא כדאי עכשיו לדבר עליהן.

שי ליפשיץ: אז שייקחו חצי מזה ויפתרו את הבעיה של הילדים.

קריאות: - - -

קריאה: מה עם הרוויזיה של טיבי?

משה גפני: הוא הסיר.

משה גפני: איזו רוויזיה?

קריאה: על משרות האמון.

משה גפני: אתה נשאר עם הרוויזיה במשרד לביטחון פנים?

אחמד טיבי: אני חוכך בדעתי, ומתבצר בעמדתי.

משה גפני: הבנתי.

אחמד טיבי: עודד הגיע, הוא לא היה בהתחלה.

עודד פורר: הצבעתם על הרוויזיה שלי כשלא הייתי.

משה גפני: היה מיקי לוי אתמול ואני חיפשתי אותך בנרות.

עודד פורר: אתה לא התקשרת אליי.

משה גפני: התקשרתי אליך שש פעמים.

משה גפני: אמרו לי שאתה בוועדת חוץ וביטחון.

עודד פורר: אתה יושב-ראש ועדת כספים.

עודד פורר: יש חוץ וביטחון משותפת עם כספים.

עודד פורר: נכון?

משה גפני: אין לי טענות.

משה גפני: עכשיו יש אוצר, שאנחנו חוככים בדעתנו על העניין הזה.

עודד פורר: אני לא חוכך בדעתי.

משה גפני: על כל פנים, לגבי הפנייה ההיא הוא אומר - - -

עודד פורר: אני יודע.

עודד פורר: דיבר איתי.

משה גפני: בסדר.

משה גפני: עכשיו יש שלוש פניות של האוצר.

משה גפני: חבר הכנסת טיבי – שאתם ביחד – הוא מציע לא לאשר את זה.

עודד פורר: לא, הוא ביחד עם קטי שטרית.

מיכאל מלכיאלי: אורי, בקשר להעברה אתם את הכסף כבר הוצאתם?

אורי דביר: לא.

אורי דביר: התחייבנו עליו.

אורי דביר: הכסף לא יצא בפועל.

אורי דביר: אחרי שהפנייה תאושר יהיה אפשר לשלם את הכסף.

מיכאל מלכיאלי: אנשים כבר קיבלו את הכסף?

אורי דביר: לא.

עודד פורר: אבל זה עודף מחויב.

עודד פורר: לא?

אורי דביר: נכון.

אורי דביר: התחייבו על הכסף.

משה גפני: מה אתם מציעים לעשות, אני רוצה לדעת.

חוה אתי עטייה: אנחנו לא רוצים להעביר.

משה גפני: לא רוצים להעביר.

משה גפני: טיבי, מה אתה אומר?

משה גפני: לא להעביר?

אחמד טיבי: בגלל המשפחות.

משה גפני: מלכיאלי ואזולאי, אתם עוד מתלבטים?

מיכאל מלכיאלי: לא מתלבטים.

שי ליפשיץ: שיעבירו לילדים 35 מיליון, זה הכול.

קריאות: - - -

משה גפני: אין פה מס הכנסה שלילי.

מיכאל מלכיאלי: היא אומרת שיש.

ינון אזולאי: יש פה מס הכנסה שלילי?

שירלי אביבי: בעודפים, חלק מזה.

ינון אזולאי: תפרטי לנו, אנחנו רוצים לשמוע פירוט.

שירלי אביבי: בעודפים האלה יש כל מיני דברים.

שירלי אביבי: כל הנושא של קרן פיצויים זה בתוך התקנה הזאת.

משה גפני: בסדר, זה לא מס הכנסה שלילי.

חוה אתי עטייה: זה לא מס הכנסה שלילי.

חוה אתי עטייה: בואו נעצור את זה.

משה גפני: מיכל שיר, מה הדעה שלך?

מיכל שיר סגמן: לעצור.

משה גפני: לעצור.

משה גפני: עודד.

עודד פורר: אני מציע לעצור ואני חושב שיבוא לפה מנכ"ל משרד האוצר או הממונה על התקציבים, יחד עם מנכ"ל משרד החינוך, יחד עם - - -

מיכאל מלכיאלי: גם אנחנו, חד-משמעית.

משה גפני: גם אתם.

משה גפני: תודה רבה, הישיבה נעולה.

קריאות: - - -

משה גפני: טיבי, נצטרך להצביע על הרוויזיה.

אחמד טיבי: איזה?

משה גפני: ביטחון פנים.

משה גפני: נצטרך לקבוע.

עודד פורר: מה זה, על 392?

משה גפני: המשרד לביטחון פנים, משרות האמון האלה.

עודד פורר: למה אישרתם את זה?

משה גפני: מה אתה רוצה, שאני אריב עם גלעד ארדן?

עודד פורר: אני גם רוצה רוויזיה על 392.

אחמד טיבי: כמעט שכנעת אותי, ואז, בבקשה.

משה גפני: למה?

משה גפני: אבל הם הסבירו פה, לא מוסיפים.

ינון אזולאי: עודד, הוא לידך.

ינון אזולאי: תסביר.

יונתן פלורסהים: בגלל שהסברתי לכל חברי הכנסת, רציתי להסביר לחבר הכנסת פורר לבד.

משה גפני: לעשות הפסקה?

משה גפני: תצטרך להסביר גם לטיבי.

עודד פורר: אתה רוצה שאני אצא להתייעצות סיעתית?

אחמד טיבי: התייעצות סיעתית.

משה גפני: אוקיי.

משה גפני: הפסקה רבע שעה.

משה גפני: מי שלא בהתייעצות סיעתית מוזמן להתפלל מנחה.

מיכאל מלכיאלי: על האוצר אתה לא רוצה להצביע?

משה גפני: לא, גמרנו.

משה גפני: לא יהיה אוצר.

משה גפני: אני מכבד את מה שכל החברים אמרו, ללא יוצא מן הכלל.

קריאות: - - -

עודד פורר: אני מסיר את הרוויזיה.

קריאות: - - -

אחמד טיבי: סיכמנו שאנחנו מסירים.

משה גפני: רבותיי, עודד פורר ואחמד טיבי הסירו את הרוויזיה ואני נועל את הישיבה.

משה גפני: תודה רבה, הישיבה נעולה.